પાલનપુર નગરપાલિકામાં શિસ્તને વરેલી ભારતીય જનતા પાર્ટીનું શાસન છે. જોકે, સત્તાધીશોનો કર્મચારીઓ ઉપર કોઇ કાબુ ન હોવાથી નાની- નાની બાબતોમાં કર્મચારીઓ હાથાપાઇ ઉપર ઉતરી આવતા હોય છે. જ્યાં તાજેતરમાં ઝઘડેલા ત્રણ કર્મચારીઓને સસ્પેન્ડ કરાયા હોવાની ઘટના હજુ તાજી છે. ત્યાં સોમવારે સાંજના સુમારે કર્મચારી પ્રવિણભાઇ રાવલ અને ગજેન્દ્રભાઇ ત્રિવેદી વચ્ચે કોઇ બાબતે છુટાહાથની મારામારી થવા પામી હતી.